CELEX: 62011TN0416
Language: mt
Date: 2011-07-29 00:00:00
Title: Kawża T-416/11: Rikors ippreżentat fid- 29 ta’ Lulju 2011 — Biotronik SE vs UASI — Cardios Sistemas (CARDIO MANAGER)

8.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/21
            
         Rikors ippreżentat fid-29 ta’ Lulju 2011 — Biotronik SE vs UASI — Cardios Sistemas (CARDIO MANAGER)
   (Kawża T-416/11)
   2011/C 298/39
   Lingwa tar-rikors: il-Ġermaniż
   
      Partijiet
   
   
      Rikorrenti: Biotronik SE & Co. KG (Berlin, il-Ġermanja) (rappreżentant: A. Reich u S. Pietzcker, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Cardios Sistemas Comercial e Industrial Ltda (São Paulo, il-Brażil)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-27 ta’ Mejju 2011 fil-Każ R 1156/2010-2;
            
         
               —
            
            
               tilqa’ l-oppożizzjoni kontra l-applikazzjoni għat-trade mark Komunitarja Nru 5 378 071 għall-prodotti kollha fil-klassijiet 9 u 10;
            
         
               —
            
            
               sussidjarjament, tirrinvija l-oppożizzjoni quddiem l-Uffiċċju għall-Armonizzazzjoni fis-Suq Intern sabiex tiġi kkunsidrata mill-ġdid b’mod konformi mas-sentenza tal-Qorti Ġenerali;
            
         
               —
            
            
               tikkundanna lill-Uffiċċju għall-Armonizzazzjoni fis-Suq Intern għall-ispejjeż.
            
         
      Motivi u argumenti prinċipali
   
   
      Applikanti għat-trade mark Komunitarja: Cardios Sistemas Comercial e Industrial Ltda
   
   
      Trade mark Komunitarja kkonċernata: it-trade mark verbali “CARDIO MANAGER” għal prodotti fil-klassijiet 9 u 10 — Applikazzjoni Nru 5 378 071
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: it-trade mark verbali “CardioMessenger” għal prodotti fil-klassijiet 9 u 10
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: minn naħa, ksur tal-Artikolu 42(2) u (3) tar-Regolament Nru 207/2009 flimkien mar-Regola 22(3) u (4) tar-Regolament Nru 2868/95, minħabba li prova tal–post, taż-żmien, kif ukoll tal-portata u tan-natura tal-użu tat-trade mark “CardioMessenger” ġiet prodotta, u min-naħa l-oħra, ksur tal-Artikoli 8(1)(b) u 41 tar-Regolament Nru 207/2009, billi bejn it-trade marks kunfliġġenti hemm probabbiltà ta’ konfużjoni